OSNOVNI SUD U PRIJEDORU

Broj: 077-0-Su-07-000-502

Dana, 04.10.2007. godine

**V O D I Č**

**O POSTUPKU PRISTUPA INFORMACIJAMA U OSNOVNOM SUDU U PRIJEDORU**

1. Svako fizičko i pravno lice ima pravo podnijeti zahtjev za pristup informacijama
2. Zahtjev se podnosi u pismenom obliku, putem pošte ili neposredno predajom u kancelariji za prijem pošte u Osnovnom sudu u Prijedoru
3. Zahtjev mora biti jasan i sadržavati dovoljno podataka u vezi sa prirodom i sadržajem traženih informacija
4. Ako se zahtjev koji podnosi fizičko lice odnosi na lične informacije, to lice je dužno putem ličnog dokumenta sa fotografijom dokazati svoj identitet
5. Ako se zahtjev koji podnosi fizičko lice odnosi na lične informacije, u vezi nekog trećeg lica, podnosilac je dužan dokazati svoj identitet i dokazati da je zakonski zastupnik ili dostaviti punomoć potpisanu od strane ovlaštenog lica.
6. Po prijemu zahtjeva sud je dužan da razmotri činjenice i okolnosti od značaja za obradu zahtjeva
7. Sud je dužan obavjestiti podnosioca zahtjeva da li je odobrio pristup informaciji djelimično ili u cjelini, u roku od 15 dana od dana prijema zahtjeva, s tim da taj rok može biti produžen za 7 dana u slučajevima predviđenim Zakonom o slobodi pristupa informacijama.
8. Pristup informacijama obezbjediće se podnosiocu zahtjeva na jednom od zvaničnih jezika u BiH, ako je to moguće
9. Sud može odbiti podnosioca zahtjeva za pristup informacijama djelimično ili u cjelini:
10. kada se otkrivanjem informacije osnovano može očekivati izazivanje značajne štete po legitimne ciljeve za sljedeće kategorije:

* interes odbrane i sigurnosti, kao i zaštite javne bezbjednosti
* sprečavanje kriminala i svako otkrivanje kriminala
* zaštita procesa u donošenju odluka utvrđenih Zakonom

1. kada zahtjev za pristup informacijama uključuje povjerljive komercijalne interese treće strane
2. kada zahtjev za pristup informacijama uključuje lične interese koji se odnose na privatnost trećeg lica
3. kada nakon provedenog postupka utvrdi da objavljivanje informacija nije od javnog interesa
4. Ako sud nije u mogućnosti da udovolji zahtjevu, o tome će u roku od 8 dana obavjestiti podnosioca zahtjeva sa uputstvom za podnošenje nadležnom organu, uključujući i pravo obraćanju OMBUDSMANU RS.
5. Sekretar suda je lice ovlašteno za odlučivanje po zahtjevima za pristup informacijama. Žalba se podnosi predsjedniku suda, a podnosilac ima i pravo obraćanju OMBUDSMANU RS.
6. U sudu će se voditi poseban indeks registar o vrsti informacije koje su pod kontrolom suda.
7. Troškovi umnožavanja za prvih 10 strana se ne naplaćuje, a preko 10 strana naplaćuje se 0,20 KM po strani.

Obrazac zahtjeva za pristup informacijama se može podići u kancelariji za prijem i otpremu pošte ovog suda.

Predsjednik suda:

Milka Bursać